കോവിഡ് പ്രതിസന്ധി മൂലമുണ്ടായ സാമ്ബത്തിക ബാധ്യത തിരുവനന്തപുരത്ത് ബേക്കറി ഉടമ ജീവനൊടുക്കി തിരുവനന്തപുരം: കോവിഡ് പ്രതിസന്ധി മൂലമുണ്ടായ സാമ്ബത്തിക ബാധ്യതയെ തുടര്ന്ന് തിരുവനന്തപുരത്ത് ബേക്കറി ഉടമ ജീവനൊടുക്കി. തിരുവനന്തപുരം ബാലരാമപുരം സ്വദേശി മുരുകന് 41 ആണ് മരിച്ചത്. പുലര്ച്ചെ വീടിനുള്ളില് ഇയാള് തൂങ്ങി മരിക്കുകയായിരുന്നു. ജനുവരിയില് മുരുകന് ബാലരാമപുരത്ത് ബേക്കറി ആരംഭിച്ചിരുന്നു. എന്നാല് നാല് മാസം പിന്നിട്ടപ്പോള് ലോക്ക്ഡൗണ് എത്തി. ഇതോടെ ഇയാള് പ്രതിസന്ധിയിലായി. മുന്പ് ഒരു ബേക്കറിയില് ജീവനക്കാരനായിരുന്നു ഇയാള്. സാമ്ബത്തിക പ്രതിസന്ധിയെ തുടര്ന്നാണ് സ്വന്തമായി സ്ഥാപനം തുടങ്ങിയത്. വായ്പയെടുത്ത് തുടങ്ങിയ സ്ഥാപനം കച്ചവടമില്ലാതെ പ്രതിസന്ധിയിലായതോടെ മുരുകന് അസ്വസ്ഥനായിരുന്നുവെന്ന് വീട്ടുകാര് പറഞ്ഞു.പോലീസ് സ്ഥലത്തെത്ത് ഇന്ക്വസ്റ്റ് നടപടികള് പൂര്ത്തിയാക്കി മൃതദേഹം പോസ്റ്റ്മോര്ട്ടത്തിന് അയച്ചു.